CELEX: 22000D0713(04)
Language: mt
Date: 2000-05-19 00:00:00
Title: Deċiżjoni tal-Kumitat Konġunt taż-ŻEE Nru 44/2000 tad-19 ta' Mejju 2000 li temenda l-Protokoll 21 għall-Ftehim taż-ŻEE, dwar l-implimentazzjoni tar-regoli tal-kompetizzjoni applikabbli għal impriżi

Avviż Legali Importanti

|

22000D0713(04)

Official Journal L 174 , 13/07/2000 P. 0055 - 0056

		Deċiżjoni tal-Kumitat Konġunt taż-ŻEENru 44/2000tad-19 ta' Mejju 2000li temenda l-Protokoll 21 għall-Ftehim taż-ŻEE, dwar l-implimentazzjoni tar-regoli tal-kompetizzjoni applikabbli għal impriżiIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif aġġustat bil-Protokoll li jaġġusta l-Ftehim għaż-Żona Ekonomika Ewropea, minn hawn iżjed 'il quddiem issir referenza għalih bħala "l-Ftehim", u b'mod partikolari l-Artikolu 98 tiegħu,Billi:(1) il-Protokoll 21 għall-Ftehim ġie emendat bid-Deċiżjoni tal-Kumitat Konġunt taż-ŻEE Nru 60/1999 tat-30 ta' April 1999 [1].(2) Ir-Regolament tal-Kunsill (KE) Nru 1216/1999 ta' l-10 ta' Ġunju 1999 li jemenda r-Regolament Nru 17: l-ewwel Regolament li jimplimenta l-Artikoli 81 u 82 tat-Trattat [2] għandu jiġi nkorporat fil-Ftehim.(3) L-innumerar u l-ifformular tal-kliem ta' l-Artikolu 4(2) tal-Protokoll 21 għall-Ftehim għandhom jinġiebu f'konformità ma' l-Artikolu 4(2) tar-Regolament Nru 17: l-ewwel Regolament li jimplimenta l-Artikoli 81 u 82 tat-Trattat,IDDEĊIEDA KIF ĠEJ:Artikolu 1L-inċiż li ġej għandu jiġi miżjud fil-punt 3 (ir-Regolament tal-Kunsill (KEE) Nru 17/62) ta' l-Artikolu 3(1) tal-Protokoll 21 għall-Ftehim:"- 399 R 1216: Ir-Regolament tal-Kunsill (KE) Nru 1216/1999 ta' l-10 ta' Ġunju 1999 (ĠU L 148, tal-15.6.1999, p. 5)."Artikolu 2It-test ta' l-Artikolu 4(2) tal-Protokoll 21 għall-Ftehim għandu jiġi mibdul b'li ġej:"2. Il-Paragrafu 1 ma għandux japplika għal ftehim, deċiżjonijiet u prattiċi mithema fejn:(1) l-uniċi partijiet tagħhom huma impriżi minn Stat Membru wieħed tal-KE jew minn Stat ta' l-EFTA wieħed u l-ftehim, deċiżjonijiet jew prettiċi ma jkollhomx x'jaqsmu la ma' l-importazzjonijiet lanqas ma' l-esportazzjonijiet bejn il-Partijiet Kontraenti;(2) (a) il-ftehim jew prattiċi miftehma jidħlu għalihom żewġ impriżi jew aktar, kull wieħed jopera, għall-għanijiet tal-ftehim, fuq livell differenti tal-katina ta' produzzjoni jew distribuzzjoni, u li għandhom x'jaqsmu mal-kondizzjonijiet li taħthom il-partijiet jistgħu jixtru, ibigħu jew ibigħu mill-ġdid ċerti oġġetti jew servizzi;(b) mhux aktar minn żewġ impriżi huma parti minnhom, u l-ftehim jimponi biss restrizzjonijiet għall-eżerċizzju tad-drittijiet ta' l-assenjat jew l-utent tad-drittijiet ta' propjetà industrijali, b'mod partikolari il-patenti, mudelli ta' utilità, disinni jew trade marks, jew tal-persuna intitolata taħt kuntratt għat-trasferiment, jew għotja, tad-dritt illi jintuża metodu ta' manifattura jew għarfien li għandu x'jaqsam ma' l-użu u ma' l-applikazzjoni ta' proċessi industrijali;(3) għandhom bħala l-għan waħdieni tagħhom:(a) l-iżvilupp jew l-applikazzjoni uniformi ta' standards jew tipi; jew(b) riċerka konġunta u żvilupp(ċ) speċjalizzazzjoni fil-manifattura ta' prodotti, li jinkludi ftehim meħtieġ sabiex dan jintlaħaq,- fejn il-prodotti li huma s-suġġett ta' speċjalizzazzjoni ma jirrappreżentawx, f'parti sostanzjali tat-territorju kopert mill-Ftehim, aktar minn 15 % tal-volum tal-kummerċ magħmul bi prodotti identiċi jew dawk ikkunsidrati mill-konsumaturi li huma simili minħabba l-karatteristiċi, il-prezz u l-użu tagħhom, u- fejn l-ammont totali tal-fatturat annwali ta' l-impriżi li jipparteċipaw ma jaqbiżx il-200 miljun ewro.Dawn il-ftehim, deċiżjonijiet u prattiċi jistgħu jiġu notifikati lill-awtorità tas-sorveljanza kompetenti bi qbil ma' l-Artikolu 56, Protokoll 23 u r-regoli li hemm referenza għalihom fl-Artikoli 1 sa 3 ta' dan il-Protokoll."Artikolu 3It-testi tar-Regolament tal-Kummissjoni (KE) Nru 1216/1999 fil-lingwa Islandiża u f'dik Norveġiża, li għandhom jiġu ppubblikati fis-Suppliment taż-ŻEE għall-Ġurnal Uffiċjali tal-Komunitajiet Ewropej, għandhom ikunu awtentiċi.Artikolu 4Din id-Deċiżjoni għandha tidħol fis-seħħ nhar l-20 ta' Mejju 2000, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE [3].Artikolu 5Din id-Deċiżjoni għandha tiġi ppubblikata fit-Taqsima taż-ŻEE ta', u fis-Suppliment taż-ŻEE għall-Ġurnal Uffiċjali tal-Komunitajiet Ewropej.Magħmula fi Brussel, fid-19 ta' Mejju 2000.Għall-Kumitat Konġunt taż-ŻEEIl-PresidentF. Barbaso[1] Għadha mhix ippubblikata fil-Ġurnal Uffiċjali.[2] ĠU L 148, tal-15.6.1999, p. 5.[3] Ebda ħtiġiet kostituzzjonali indikati.--------------------------------------------------